22.12.2012 Den Europæiske Unions Tidende L 356/93 DEN EUROPÆISKE CENTRALBANKS AFGØRELSE af 10. december 2012 om ændring af afgørelse ECB/2010/21 om Den Europæiske Centralbanks årsregnskab (ECB/2012/30) (2012/832/EU) STYRELSESRÅDET FOR DEN EUROPÆISKE CENTRALBANK HAR — under henvisning til statutten for Det Europæiske System af Centralbanker og Den Europæiske  Centralbank, særlig artikel 26.2, og ud fra følgende betragtninger: (1) — Afgørelse ECB/2010/21 af 11. november 2010 om Den Europæiske  Centralbanks — årsregnskab (!) — fastsætter reglerne for udarbejdelse af Den Europæiske Centralbanks (ECB) årsregnskaber. (2) —Det følger af artikel 3 i afgørelse ECB/2010/21, at de grundlæggende regnskabsprincipper, som er defineret i artikel 3 i retningslinje ECB/2010/20 af 11. november 2010 om den retlige ramme for bogføring og regnskabs- rapportering i Det Europæiske System af Centralban- ker (?), også finder anvendelse på afgørelse ECB/2010/21. Dette gælder bl.a. artikel 3, litra c), i retningslinje ECB/2010/20 i forbindelse med begivenheder efter balan- cetidspunktet, hvorefter aktiver og passiver korrigeres for begivenheder, der finder sted mellem årsbalancetids- punktet og den dag, hvor regnskabet godkendes af de kompetente organer, såfremt de pågældende begiven- heder påvirker størrelsen af aktiverne eller passiver på balancetidspunktet. (3) — Det er nødvendigt at præcisere, at der i ECB's årsregn- skaber kun skal tages højde for begivenheder efter balan- cetidspunktet, frem til den dato, hvor regnskabet er godkendt til offentliggørelse, dvs. datoen hvor Direk- tionen godkender fremlæggelsen af ECB's årsregnskab for Styrelsesrådet til godkendelse. (4) — Afgørelse ECB/2010/21 bør derfor ændres i overensstem- melse hermed — VEDTAGET DENNE AFGØRELSE: Artikel 1 Ændring Artikel 3 i afgørelse ECB/2010/21 erstattes af følgende: »Artike ] 3 Grundlæggende regnskabsprincipper De grundlæggende regnskabsprincipper, som er defineret i artikel 3 i retningslinje ECB/2010/20, finder også anvendelse på denne afgørelse. Som undtagelse til artikel 3, litra c), første punktum, i retningslinje ECB/2010/20 skal der kun tages højde for begivenheder efter balancetidspunktet, indtil den dato hvor Direktionen godkender fremlæggelse af ECB's årsregnskab for Styrelsesrådet til godkendelse.« Artikel 2 Ikrafttrædelse Denne afgørelse træder i kraft den 31. december 2012. Udfærdiget i Frankfurt am Main, den 10. december 2012. Mario DRAGHI Formand for ECB (1) EUT L 35 af 9.2.2011, s. 1. (?) EUT L 35 af 9.2.2011, s. 31.